Taylor Hawkins

Oliver Taylor Hawkins (* 17. február 1972, Fort Worth, Texas, USA† 25. marec 2022, Bogota, Kolumbia) bol americký hudobník, najznámejší ako bubeník americkej skupiny Foo Fighters, s ktorou nahral osem albumov.

Do skupiny Foo Fighters prišiel v roku 1997, predtým hrával na turné spolu s Alanis Morissettovou. Založil aj skupinu Coattail Riders, v ktorej hrával a spieval.

Medzi jeho najväčšie vzory patrili Roger Taylor zo skupiny Queen a Stewart Copeland zo skupiny The Police. V anglickom magazíne Rhytm bol zvolený za najlepšieho rockového bubeníka roku 2005.

Taylor sa venoval okrem bubnovania písaniu pesničiek a spievaniu. Na albume In Your Honor naspieval pieseň Cold Day In The Sun, na turné zaspieval aj cover verzie pesničky Have a cigar od Pink Floyd (album Wish You Were Here), Tie Your Mother Down od Queen, I Feel Free od skupiny Cream a Life Of Illusion od Joea Walsha.

Na koncerte Live Earth v Londýne bol súčasťou SOS Allstars spolu Rogerom Taylorom a Chadom Smithom z Red Hot Chili Peppers.

 Referencie 

 Iné projekty 

 Externé odkazy 
 taylorhawkins.com
 Hawkin's Poor Brain - kolekcia rozhovorov v angličtine

Kategória:Rockoví bubeníci USA
Kategória:Rockoví gitaristi USA
Kategória:Rockoví speváci USA
Kategória:Alternatívnorockoví hudobníci
Kategória:Držitelia ceny Grammy
Kategória:Držitelia ceny Brit Award
Kategória:Foo Fighters
Kategória:Osobnosti z Fort Worthu